|  |
| --- |
| PRITARTA |
| Klaipėdos miesto savivaldybės |
| tarybos 2017 m. sausio 11 d. |
| sprendimu Nr. T1-16 |

**BENDRADARBIAVIMO SUTARTIS**

**DĖL VIEŠOJO TRANSPORTO PASLAUGŲ ORGANIZAVIMO**

20\_\_\_ m. \_\_\_\_\_\_\_\_\_\_\_\_\_\_\_\_ d. Nr.

**I. SUTARTIES ŠALYS**

Neringos savivaldybė, atstovaujama Neringos savivaldybės mero \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Neringos savivaldybės tarybos 2016 m. gruodžio d. sprendimo Nr. įgaliojimą, ir Klaipėdos miesto savivaldybė, atstovaujama Klaipėdos miesto savivaldybės mero \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Klaipėdos miesto savivaldybės tarybos 2017 m. d. sprendimo Nr. įgaliojimą (toliau abi kartu – Šalys), siekdamos užtikrinti priimtinas ir prieinamas keleivių vežimo paslaugas Klaipėdos miesto ir Neringos savivaldybių gyventojams, sudarė šią bendradarbiavimo sutartį (toliau – Sutartis).

**II. SUTARTIES DALYKAS**

1. Neringos ir Klaipėdos miesto savivaldybių bendradarbiavimas, organizuojant viešojo transporto paslaugų teikimą Neringos savivaldybės gyventojams pagal Sutartyje nustatytas sąlygas.

**III. ŠALIŲ ĮSIPAREIGOJIMAI**

2. Klaipėdos miesto ir Neringos savivaldybiųadministracijos arba savivaldybės tarybos įgaliotos įstaigos įsipareigoja dalytis informacija, susijusia su viešojo transporto organizavimu, priimant sprendimus, reikalingus organizuojant viešojo transporto paslaugų teikimą.

3. Bendradarbiauti organizuojant viešojo transporto paslaugų teikimą maršrutuose, kertančiuose Klaipėdos miesto ir Neringos savivaldybių ribas, nustatant:

3.1. autobusų maršrutus ir tvarkaraščius;

3.2. bendro bilieto, įskaitant elektroninio bilieto, sistemos, galiojančios priemiesčio ir miesto autobusų maršrutuose, sukūrimo sąlygas;

3.3. konkursų vežėjams parinkti organizavimo sąlygas;

3.4. apmokėjimo ir kitas sąlygas.

4. Atsiradus nepalankioms aplinkybėms susitarusių Šalių veiklai vykdyti, kartu imtis veiksmų tiems trukdymams pašalinti.

**IV. SUTARTIES GALIOJIMO IR JOS NUTRAUKIMO SĄLYGOS**

5. Sutartis įsigalioja ją pasirašius abiem Šalims ir galioja penkerius metus. Sutartis gali būti pratęsiama arba nutraukiama Šalių susitarimu.

6. Sutarties sąlygos privalomos abiem Šalims, jos gali būti pakeistos, papildytos abiejų Šalių raštišku susitarimu, kuris tampa sudėtine šios Sutarties dalimi.

**V. ATSAKOMYBĖ IR GINČŲ SPRENDIMO TVARKA**

7. Visi ginčai dėl Sutarties nuostatų sprendžiami Šalių derybomis.

8. Šalims nesusitarus, ginčas sprendžiamas Lietuvos Respublikos įstatymų nustatyta tvarka.

**VI. BAIGIAMOSIOS NUOSTATOS**

9. Sutartis sudaryta dviem vienodą juridinę galią turinčiais egzemplioriais – po vieną kiekvienai Sutarties Šaliai.

10. Visi šios Sutarties pakeitimai ir papildymai galioja tik tada, kai jie yra surašyti raštu ir patvirtinti abiejų Šalių parašais bei antspaudais.

**VII. SUTARTIES ŠALIŲ REKVIZITAI IR PARAŠAI**

|  |  |
| --- | --- |
| Neringos savivaldybė | Klaipėdos miesto savivaldybė |
| Kodas 188754378Taikos g. 2, NeringaTel. (8 469) 522 34, faks. (8 469) 525 72AB DNB bankas, banko kodas 401001. s. LT**654010042301423152**

Neringos savivaldybės merasA. V.\_\_\_\_\_\_\_\_\_\_\_\_\_\_\_\_(parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas ir pavardė) | Kodas 188710823Liepų g. 11, 91502 KlaipėdaTel. (8 46) 39 60 01, faks. (8 46) 41 00 47„Swedbank“, AB, banko kodas 73000A. s. LT 257300010002331389Klaipėdos miesto savivaldybės merasA. V.\_\_\_\_\_\_\_\_\_\_\_\_\_\_\_\_(parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas ir pavardė) |